Domonkos Viktória

2011 óta dolgozom az Ákombákom Bölcsiben. Családi Bölcsőde tanfolyamot végeztem, később Kisgyermekgondozó, Nevelő - Gyermek és Ifjúsági felügyelő, Pedagógiai és Családsegítő végzettségem is lett. Arra törekszem, hogy a gyerekek bölcsődébe lépésüktől kezdve érezzék jól magukat. A gyerekekkel harmonikus, jó kapcsolatot tudok kialakítani. A kicsikkel való együttlét során nagyon sok kedvességet és szeretetet kapunk tőlük. Igyekszem ezt visszaadni, hisz tudom, hogy egy gyermeknek nagyon sok szeretetre, türelemre, odafigyelésre van szüksége. Szeretem a hivatásomat, szeretem a gyerekek között megélni és átélni a mindennapok apró örömeit.

Paulusz Kata

2021. február óta dolgozom a bölcsődében, néptánc tagozaton végeztem és hamarosan kisgyermeknevelői végzettségemet is megszerzem. Mindig igyekszem jó hangulatot teremteni. A gyerekekkel hamar megtalálom a közös nevezőt. Számomra a legfőbb cél hogy mindenki jól érezze magát, és hogy játszva tanuljunk minél több mindent a világról. Bár már régóta foglalkozom gyerekekkel sosem éreztem ennyire otthon magam, mint az Ákombákom Bölcsődében.